### Neskoré obdobie Rímskej republiky (265-133 pred Kr.)

Meno a priezvisko:................................................


Víťazstvo nad Kartágom prinieslo Rimanom množstvo problémov. Rímske obilie bolo drahšie ako obilie z cudziny a rímsky roľníci postupne vyšli na mizinu. Ich majetkov sa zmocnili bohatí patricijovia. V spoločnosti rástlo napätie, hoci štát rozdával lacné obilie pre bezzemkov.

Roku 133 pred Kr. zastával úrad tribúna ľudu ***Tiberius Semprosius Gracchus***. Presadil **pozemkovú reformu**, podľa ktorej mal rímsky občan právo vlastniť len 500 jutár štátnej pôdy. Zvyšok sa mal rozdeliť medzi bezzemkov. Chcel tak obnoviť drobnú držbu, aby zabezpečil ľudské zdroje pre rímsku armádu a zabránil sociálnym nepokojom z rastúceho množstva mestskej chudoby.

Tiberius Gracchus však bol zavraždený z podnetu rímskych veľkostatkárov (latifundistov) v senáte, keď sa v ďalšom roku uchádzal o úrad tribúna ľudu, keďže počas jedného roka svojho tribunátu ešte nestačil svoje reformy zaviesť. Jeho brat ***Gaius Sempronius Gracchus*** – tribún ľudu v rokoch 122 – 121 pred Kr. pokračoval v bratovom diele: presadil zákon o lacnom predaji obilia v Ríme chudobným a bezzemkom, ako aj nový súdny zákon o vyberaní daní v provinciách jazdcami. Neskôr bol však podobne ako jeho brat zavraždený.

V rokoch **73 – 71 pred Kr. vypuklo najväčšie povstanie otrokov v Rímskej ríši**. Otroci – gladiátori ušli z gladiátorskej školy pod vedením tráckeho gladiátora ***Spartaka***. Rímska armáda napokon povstanie potlačila, 60 000 otrokov vrátane Spartaka pobila a 6 000 preživších otrokov ukrižovala ostatným otrokom na výstrahu.

Roku **60 pred Kr**. bol uzavretý v Ríme tzv. – **Prvý triumvirát**, teda tajná politická dohoda, (latinsky trium = traja, vires = muži) medzi tromi ambicióznymi politikmi a skvelými generálmi: ***Pompeiom, Crassom***, ***Caesarom***

Crassus Pompeius Caesar

Roku 53 pred Kr. však Crassus zahynul, tým sa Prvý triumvirát rozpadol a medzi Pompeiom a Caesarom sa následne rozpútala **II. občianska vojna v Ríme** (49 – 45 pred Kr.). V tejto vojne zvíťazil Caesar, získal v Ríme neobmedzenú moc a dal sa vymenovať za **doživotného diktátora**. Zakladal kolónie, kam sa sťahovali chudobní roľníci a najchudobnejším rozdával obilie zadarmo.

Po Caesarovej smrti vznikol tzv. **Druhý triumvirát** (**43 pred Kr.)**  Jeho účastníkmi boli Caesarovi stúpenci: ***Lepidus, Antonius***, ***Octavianus***, ktorí porazili prívržencov republiky a krajinu si rozdelili.

Medzi Octaviom a Antoniom vypukli hádky, zvíťazil **Octavius** a **zmocnil** sa Egypta. Stal sa jediným vládcom v Ríme a udelili mu titul **Augustus – Vznešený.**

Úloha 1. Aký bol cieľ bratov Grachovcov? ........................................................................................................................................................................................................................................................................................................

Úloha 2. Spartakovo povstanie trvalo v odbobí rokov

* od 73 do 71
* od 70 do 71
* od 70 do 71 pred Kr.
* od 73 do 71 pred Kr.

Úloha 3. Správne priraď

bezzemok vládca s neobmedzenou mocou

diktátor trojica vládcov

triumvirát chudobný človek nevlastniaci pôd

Úloha 4. Ako sa nazývajú otroci vycvičení k boji? ...................................

Úloha 5. V roku 60 pred Kr. vznikol Prvý triumvirát, ktorý tvorili triumviri (doplň ich mená): ............................

............................

............................

Úloha 6. Dopíš do textu slová, z ktorého sa dozviete niečo o Spartakovom povstaní,

Spartakus pochádzal z ............... (dnešné Bulharsko) a bol gladiátorom v meste Kapua. Povstanie, ktoré viedol Spartakus, chcelo oslobodiť .................. a odviesť ich cez rímske územie do ich vlasti (Grécka a Galie). Postupne sa k nemu pridávali stovky otrokov a utáborili sa na hore ............ . Rímskemu .............. sa dlho nedarilo otrokov poraziť. Spartakus s otrokmi sa chceli dostať na ................, ale rímske vojsko ich na juhu Itálie obkľúčilo a nakoniec porazilo. Spartakus ................... v krvavom boji. Šesťtisíc zajatých otrokov ................. popri Appiovej ceste z Kapui do Ríma. Príčinou porážky bola nejednotnosť ................... a presila .............. armády.

*zahynul, otrokov, povstalcov, Trácie, vojsku, ukrižovali, Sicíliu, rímskej, Vezuv*